Բարեփոխումները ոստիկանությունում մշտական իրականացվող գործընթաց են, որոնց արդյունքները պետք է տեսանելի լինեն ոչ այնքան մեր, որքան հասարակության համար։ Ինչ վերաբերում է կադրային քաղաքականությանը, նշեմ, որ, ինչպես ասում են` ՙկադրային ջարդ՚ իրականացնելու մտադրություն ամենևին էլ չունեմ։ Ավելին, կարծում եմ, որ ոստիկանության համակարգն այնպիսի կառույց է, որտեղ պրոֆիսիոնալիզմի բավարար մակարդակ ստանում են մասնագիտական ունակություններին գումարելով տարիների փորձը։ Սակայն, դրա հետ մեկտեղ, ասածս ամենևին էլ չի նշանակում, որ կադրային սերնդափոխություն չի լինելու, համակարգը երիտասարդ, եռանդուն և հմուտ կադրերի կարիք ունի։